**Edward Rolf Tufte** (uttalt: ˈtʌfti) (født 14. mars 1942 i Kansas City i Missouri i USA) er en amerikansk statistiker. Han er særlig kjent som spesialist på informasjonsvisualisering og forfatter av et fembindsverk om hvordan best vise tall og avansert informasjon gjennom informasjonsgrafikk. Tufte er professor emeritus fra Yale University i fagene statsvitenskap, statistikk og informatikk. Tufte har norske aner. Farens foreldre hadde utvandret fra Norge til Nord-Dakota.

Tufte er særlig inspirert av statistikeren John Tukey, som var pioner innen forklarende dataanalyse, det vil si hvordan bruke og fremstille statistisk informasjon grafisk for å få innsikter som er vanskelig tilgjengelig gjennom rene tall- eller tekstlige fremstillinger. I 1975 forberedte Tufte et kurs for journalister i bruk av statistikk. Materialet fra dette kurset ble senere utvidet til boka *The Visual Display of Quantitative Information* i 1983. Boka ble en klassiker innen informasjonsvisualisering, og introduserte en rekke begreper for hvordan vurdere kvalitet på informasjonsgrafikk. Begreper som datadensitet, løgnfaktor, «søppelgrafikk» (*chartjunk*), multifunksjonell datagrafikk, visualiseringstekknikken *sparklines*, ble introdusert i bokserien. 

Tuftes bøker består mer illustrasjoner enn tekst, og han har brukt syv år på utarbeidelsen av hver av disse. Illustrasjonene er eksempler som Tufte regner som eksempler på fremragende informasjonsgrafikk flere århundrer. Særlig har han fremhevet den franske ingeniøren Charles Joseph Minards (1781-1870) arbeider, og Tufte har regnet Minards femdimensjonale flytdiagramkart om Napoleons felttog i Russland 1812 som den trolig beste informasjonsgrafikk noen sinne laget.

I 2003 gav Tufte ut et essay som sterkt kritiserte presentasjonsprogramvare (som PowerPoint) og hvorden disse programmene blir bruk. I *The Cognitive Style of PowerPoint* kritiserte han presentasjonsprogrammene for at de tvang foredragsholdere til å overforenkle saksforhold, slik at de fikk plass på enkeltlysbilder. Fortellerteknikken, med en monoton og linjær serie av lysbilder, ødela en 2500-årig tradisjon for god talekunst, og mengden informasjon det var plass til på et lysark var like lav som i lærebøker for 1. klasse på barneskolen. 

I mars 2010 ble Tufte oppnevnt president Obama til å delta i en komité for å bidra bedre innsyn og forståelse for hvordan bevilgningene til motkonjunkturtiltak ble brukt.

Bibliografi
-----------

* (no) Publikasjoner av Edward Tufte i BIBSYS
* 1983 *The Visual Display of Quantitative Information*. Cheshire, CT: Graphics Press.
* 1990 *Envisioning Information*. Cheshire, CT: Graphics Press. ISBN 0961392118.
* 1997 *Visual Explanations: Images and Quantities, Evidence and Narrative*. Cheshire, CT: Graphics Press. ISBN 0961392126.
* 2003 "PowerPoint is evil". I: *Wired* 11 (9).
* 2003 *The Cognitive Style of PowerPoint*. Cheshire, CT: Graphics Press. ISBN 0961392169.
* 2006 *Beautiful Evidence*. Cheshire, CT: Graphics Press. ISBN 0961392177.
* 2020 *Seeing with Fresh Eyes: Meaning, Space, Data, Truth*

Referanser
----------

1. ↑   Guggenheim fellows ID edward-r-tufte[Hentet fra Wikidata]
2. ↑   Fellows of the American Statistical Association database, besøkt 10. juli 2021[Hentet fra Wikidata]
3. ↑  Minards kart på Commons
4. ↑  *The Visual Display of Quantitative Information* side 40
5. ↑  President Obama Announces More Key Administration Posts 5. mars 2010

Eksterne lenker
---------------

* Edward Tuftes forfatter og forlagsnettside
* The Metropolitan Museum of Art Pen and Parchment - The Beautiful Evidence of Medieval Drawings video 47 min
* The Data Artist
* Intelligent Designs Article in Stanford University's alumni magazine
* Essayet/kapitler *The Cognitive Style of PowerPoint* som PowerPoint-presentation
* Anmeldelse av boka 'Beautiful Evidence' (engelsk)

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** MGP **·** NDL **·** NKC **·** BNE **·** CiNii
 |